Litteratur: Periode: Det moderne gennembrud (1870-90)

**Spørgsmål - Herman Bang: Foran Alteret (1880)**

Læs hele novellen og Herman Bangs replik om impressionisme, og forsøg at give svar på følgende spørgsmål:

1. Forsøg en nær-analyse af novellens indledende første fire sætninger og beskriv fortællesituationen ud fra dem:

”Der er han!  
Halsene strækkes. Man væbner sine øjne med kikkerten. Brudgommen går med sin forlover op gennem kirken, gennem hegnene af nysgerrige hoveder og sammenstuvede legemer.”

1. Vurdér novellens brug af det lille ord ’man’. Hvem er ’man’ og hvilken betydning har ’man’ for fortællingen? Find andre eksempler i novellen.
2. Ifølge Herman Bangs replik om impressionisme skal man ikke formidle tanker og følelser direkte, men ved at beskrive handlinger og tale. En bevægelse eller en replik kan fortælle meget mere om tanker og følelser. Find eksempler på at handlinger og tale beskrives, så vi forstår tanker og følelser bag, og forsøg at ’oversætte’ handlingen eller bevægelsen eller replikken til tanken eller følelsen bag.
3. Selvom fortælleren er tilbagetrukket og lader beskrivelser af handlinger og tale træde frem, forsøg alligevel at finde eksempler på fortællerens tilstedeværelse og vurdering.
4. I anden halvdel af novellen følger vi mest bruden Agnes, hvis tanker vi også lytter til, som tale, med tankegengivelse i tredjeperson, find eksempler på det i novellen. Men hvilket problem sætter novellen under debat? Hvordan formulerer man bedst det? Hvordan forholder den sig til kvindespørgsmålet? Hvilken betydning har arv og miljø for de to der skal giftes?